Diari Oficial de la Generalitat Valenciana


Sumari del DOGV 4821, del 17-08-2004 (2004/8300)

RESOLUCIÓ de 13 de juliol de 2004, de la Unitat Territorial d'Energia d'Alacant de la Conselleria d'Infraestructures i Transport, per la qual se sotmet a informació pública la sol·licitud d'autorització administrativa, l'aprovació del projecte d'execució i el reconeixement, en concret, d'utilitat pública del projecte de la LAAT 66 kV. Doblat circuit. L/ Elda-R. Elda, en el paratge La Melva, en el terme municipal d'Elda (Alacant). ATLIRE/2004/19/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8300


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 13 de juliol de 2004, de la Unitat Territorial d'Energia d'Alacant de la Conselleria d'Infraestructures i Transport, per la qual se sotmet a informació pública la sol·licitud d'autorització administrativa, l'aprovació del projecte d'execució i el reconeixement, en concret, d'utilitat pública del projecte de la LAAT 66 kV. Doblat circuit. L/ Elda-R. Elda, en el paratge La Melva, en el terme municipal d'Elda (Alacant). ATLIRE/2004/19/03. [2004/X8300]
  
Als efectes previstos en l'article 53 de la Llei 54/1997, de 27 de novembre, del Sector Elèctric; en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu Reglament (Decret de 26 d'abril de 1957) se sotmet a informació pública el següent projecte d'instal·lació elèctrica:
  
Peticionari: Iberdrola Distribució Elèctrica, SAU, amb CIF A-95075578, i domicili a efectes de notificacions a Alacant, carrer Calderón de la Barca, núm. 16.
  
Objecte de la petició: autorització administrativa, aprovació del projecte d'execució, reconeixement, en concret, d'utilitat pública del projecte de la LAAT 66 kV. Doblat circuit. L/ Elda-R. Elda, en el paratge La Melva, en el terme municipal d'Elda (Alacant).
  
Finalitat de la instal·lació: Interconnexionar les LAAT-66 KV d'Iberdrola denominades LAT-Pinoso i LAT-ST-FCC Elda a fi de millorar la qualitat de servici de les instal·lacions existents.
  
Característiques principals: tensió nominal: 66 kV; Longitud: 1.110 metres; núm. de suports: 7 metàl·lics; conductors: LA-180 d'aprox. 181,6 mm2 de secció i LA-110 d'aprox. 116,7 mm2 de secció; origen i final: origen en el suport existent tipus 318-B18 (núm. 4127) de la línia LAAT-STFCC-Elda i final en el suport que cal instal·lar per a la interconnexió de les dos línies, que serà de tipus 62E230-B18.
  
Pressupost: quaranta-cinc mil cent vint-i-sis euros (45.126,00 €).
  
El titular ha sol·licitat sobre les finques descrites en la relació annexa, servitud de pas aèria d'energia elèctrica que comprén a més de la volada sobre el predi servent, l'establiment de pals, torres o suports fixos per a la sustentació de cables conductors d'energia.
  
La qual cosa es fa pública per a coneixement general i especialment dels propietaris de terrenys i la resta de titulars afectats pel dit projecte, la relació dels quals s'inserix al final d'este anunci perquè puga ser examinat l'expedient en la Unitat Territorial d'Energia d'Alacant de la Conselleria d'Infraestructures i Transport, situada en el carrer Churruca, núm. 29 (CP 03670) i presentar les al·legacions que consideren oportunes en el termini de vint dies, comptadors a partir del següent de la inserció d'este anunci. Els plans parcel·laris podran ser igualment consultats en l'Ajuntament d'Elda.